Document ID: 32005R0712

UREDBA KOMISIJE (ES) št. 712/2005
z dne 11. maja 2005
o spremembi Prilog I in II k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora glede lasalocida ter amonijeve in natrijeve soli bituminosulfonatov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (1) in zlasti členov 2 in 3 ter tretjega pododstavka člena 4 Uredbe,
ob upoštevanju mnenja Evropske agencije za zdravila, ki jo je oblikoval Odbor za zdravila za uporabo v veterinarski medicini,
ob upoštevanju naslednjega:
(1)
Vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za pridelavo hrane, je treba oceniti v skladu z Uredbo (EGS) št. 2377/90.
(2)
Snov lasalocid je treba vključiti v Prilogo I za perutnino, razen za živali, katerih jajca se pridelujejo za prehrano ljudi.
(3)
Snov amonijeva in natrijeva sol bituminosulfonatov je bila vključena v Prilogo II za vse živali vrste sesalcev za pridelavo hrane, razen za živali, katerih mleko se prideluje za prehrano ljudi. Vnos za to snov je treba razširiti, tako da zajema govedo, namenjeno za proizvodnjo mleka.
(4)
Uredbo (EGS) št. 2377/90 je treba ustrezno spremeniti.
(5)
Dovoliti je treba ustrezen rok do začetka veljavnosti te uredbe, da lahko države članice izvedejo morebitne potrebne prilagoditve dovoljenj za dajanje zadevnih zdravil za uporabo v veterinarski medicini v promet, ki so bila odobrena v skladu z Direktivo Evropskega parlamenta in Sveta 2001/82/ES z dne 6. novembra 2001 o zakoniku Skupnosti o zdravilih za uporabo v veterinarski medicini (2), in tako upoštevajo določbe te uredbe.
(6)
Ukrepi, predvideni s to uredbo, so v skladu z mnenjem Stalnega odbora za zdravila za uporabo v veterinarski medicini -
SPREJELA NASLEDNJO UREDBO:
Člen 1
Prilogi I in II k Uredbi (EGS) 2377/90 se spremenita skladno s Prilogo k tej direktivi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 11. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. maja 2005

Labels: 0
17